ΥΠΕΡΑΓΙΑΣ ΘΕΟΤΟΚΟΥ ΤΗΣ ΔΙΑΣΩΖΟΥΣΗΣ, ΤΗΣ ΕΝ ΠΑΤΜΩ

ΠΑΡΑΚΛΗΤΙΚΟΣ ΚΑΝΩΝ

s320/Pantanassa3

ΠΑΡΑΚΛΗΣΗ ΕΙΣ ΤΗΝ ΥΠΕΡΑΓΙΑ ΘΕΟΤΟΚΟ ΤΗΝ ΔΙΑΣΩΖΟΥΣΑ

(Ποίημα Γερασίμου μοναχού Μικραγιαννανίτου)

Ευλογήσαντος του ιερέως, το Κύριε εισάκουσον, μεθ’ ο το Θεός Κύριος και τα εξής:

Ήχος δ . Ο υψωθείς εν τω Σταυρώ.

Ως τον Σωτήρα των απάντων τεκούσα, μετά Θεόν σώτειρα ώφθης του κόσμου, και διασώζεις μητρική πρεσβεία σου, πάντας τους προστρέχοντας, τη σεπτή σου Εικόνι, η προσφόρως κέκληται, Διασώζουσα Κόρη, εξ ης πηγάζεις πάσι δαψιλώς, των σων θαυμάτων, την χάριν την άφθονον.

Δόξα. Και νυν.

Η νήσος Πάτμος ως θησαύρισμα θείον, την χαριτόβρυτόν σου Κόρη Εικόνα, καταπλουτούσα μέλπει σου τα θαύματα: πάντας διασώζεις γαρ, τους αυτήν προσκυνούντας, και παρέχεις άπασι, τοις εγγύς και τοις πόρρω, απαλλαγήν παντοίων οδυνών, και πάσης βλάβης, αεί Διασώζουσα.

Ο Ν' ψαλμός και ο κανών.

Ωδή α . Ήχος πλ. δ . Υγράν διοδεύσας.

Σωτήρα τεκούσα και Ποιητήν, αεί διασώζεις, εκ κινδύνων πολυειδών, μόνη Διασώζουσα Παρθένε, τους προσιόντας τη θεία Εικόνι σου.

Ως πλούτον ουράνιον αληθώς, πάλαι κεκτημένη, την Εικόνα σου την σεπτήν, η Πάτμος ευσήμως μεγαλύνει, την προς αυτήν Διασώζουσα χάριν σου.

Ζωήν ειρηναίαν και ευσταθή, εν έργοις Αγίοις, διανύειν ειλικρινώς, ημάς καταξίωσον Παρθένε, τους πεποιθότας στερρώς τη πρεσβεία σου.

Εν πάση οδύνη και συμφορά, αεί ημίν δίδου, την ταχείάν σου αρωγήν, και πλήρου χαράς και ευφροσύνης, τας διανοίας ημών Διασώζουσα

Ωδή γ . Ουρανίας αψίδος.

Διασώζεις απαύστως, ως συμπαθής Δέσποινα, τους πιστώς φωνούντας εν θλίψει, την θείαν κλήσίν σου, ω Διασώζουσα: όθεν την σην προστασίαν, και θερμήν αντίληψιν ανακηρύττομεν.

Ιατρεύουσα πάθη τα χαλεπά, Δέσποινα, η της θαυμαστής Σου Εικόνος χάρις σωτήριος, προφθάνει άπαντας, τους εν κινδύνοις τελούντας, και διώκει άπασαν, εχθρών επήρειαν.

Αγιάσματος κρήνη, ως αληθώς πέφηνεν, η θαυματουργός σου εν Πάτμω Εικών Πανάχραντε, καθαγιάζουσα, και διασώζουσα πάντας, Κόρη Διασώζουσα τους ταύτη σπεύδοντας.

Σωτηρίαν και ρώσιν, και των παθών ίασιν, και απαλλαγήν πάσης νόσου, και πάσης θλίψεως, δίδου Πανάχραντε, τοις ευλαβώς προσκυνούσιν, ήνπερ εχαρίτωσας θείαν Εικόνα σου.

Διάσωσον, ως Διασώζουσα Δέσποινα φερωνύμως, πάσης βλάβης και επηρείας και θλίψεως, τους εκζητούντας την θείαν σου προστασίαν.

Επίβλεψον...

Αίτησις και το κάθισμα. Ήχος β . Πρεσβεία θερμή.

Η Πάτμος εν σοι, Παρθένε Διασώζουσα, σκιρτά μυστικώς, τιμώσα την Εικόνα σου: εξ αυτής λαμβάνει γαρ, της λαμπράς σου ευνοίας τας χάριτας, και των πολλών σου θαυμάτων Αγνή, κηρύττει αεί τα ενεργήματα.

Ωδή δ . Εισακήκοα Κύριε.

Την ημάς ενδυνάμωσον, έργοις εναρέτοις θεοχαρίτωτε, και πταισμάτων αίτει άφεσιν, τοις θερμώς προστρέχουσι τη σκέπη σου.

Οι δεινοίς εταζόμενοι, της Διασωζούσης Εικόνι δράμετε, ίνα λάβητε την ίασιν, της ψυχής ομού τε και του σώματος.

Υπέρ πάσαν λαμπρότητα, η της Εικόνος χάρις η ένθεος, απαστράπτει Διασώζουσα, και παθών ελαύνει την σκοτόμαιναν.

Σε ως είδεν ο δέσμιος, της αιχμαλωσίας άφνω λελύτρωται, το σον μέγα θαυματούργημα, μεγαλύνων Κόρη λαμπρώ στόματι.

Ωδή ε . Φώτισον ημάς.

Σκέπασον ημάς, τη θερμή Παρθένε σκέπη σου, εκ παντοίων του δολίου προσβολών, διασώζουσα ημάς πάσης κακώσεως.

Άπας ευσεβής, προσπελάζων τη Εικόνι σου, Διασώζουσα πληρούται χαρμονής, και κηρύττει σου την χάριν την σωτήριον.

Ήκουσας φωνής, γυναικός πασχούσης Άχραντε, η και ώφθης επιστάσα μυστικώς, και της νόσου ταύτην Δέσποινα απήλλαξας.

Μόνον το σεπτόν, όνομά σου Διασώζουσα, ως φωνούμεν μετά πίστεως θερμής, επελθόντων θλιβερών θάττον ρυόμεθα.

Ωδή στ . Την δέησιν.

Αγγέλων, αγιωτέρα Παρθένε, καθαγίασον ημών τας καρδίας, χαμαιπετών εννοιών και προσύλων, των προσκυνούντων την θείαν Εικόνα σου, την αναβλύζουσαν αεί, Διασώζουσα χάριν και έλεος.

Σωμάτων, και των ψυχών τας οδύνας, θεραπεύεις Διασώζουσα Κόρη, και εν Αιγύπτω θανάτου εξαίρεις, το κινδυνεύον παιδίον Πανύμνητε, επιστασία σου φρικτή, της τεκούσης καμφθείσα τοις δάκρυσι.

Κινδύνοις, τους χαλεποίς συσχεθέντας, και νοσήμασι δεινώς τρυχωμένους, επισκοπή σου ταχεία λυτρούσαι, και τοις εγγύς και μακράν δίδως πάντοτε, την σωματικήν σου αρωγήν, καταλλήλως τη κλήσει σου Δέσποινα.

Ο θείος, και φωτοφόρος ναός σου, ώσπερ κήπος ανθηφόρος οράται, ένθα ως άνθος ζωής η Εικών σου, ευωδιάζει ταις σαις αντιλήψεσιν: ένθεν η Πάτμος ευλαβώς, Διασώζουσα σπεύδει τη σκέπη σου.

Διάσωσον...

Άχραντε...

Αίτησις και το κοντάκιον. Ήχος β . Τοις των αιμάτων σου.

Τη φερωνύμω σου κλήσει Πανάχραντε, ως θησαυρός ακενώτου χρηστότητος, διάσωζε πάσης στενώσεως, και προσβολών του δολίου αλάστορος, ημάς τους πιστώς σε δοξάζοντας.

Είτα, το α' Αντίφωνον των Αναβαθμών του δ Ήχου.

Προκείμενον: Μνησθήσομαι του ονόματός σου...

Στ.: Άκουσον, Θύγατερ...

Ευαγγέλιον. Λουκά α . 39-49, 56: Εν ταις ημέραις εκείναις...

Δόξα: Πάτερ, Λόγε, Πνεύμα...

Και νυν: Ταις της Θεοτόκου...

Ελεήμον, ελέησόν με... Προσόμοιον. Ήχος πλ. β . Όλην αποθέμενοι.

Όλβον αναφαίρετον, την θαυμαστήν σου Εικόνα, Πάτμος η περίφημος, θεία ευδοκία σου, Κόρη κέκτηται: δωρεάν πάσι γαρ, εξ αυτής παρέχεις, τοις αιτούσι τα χαρίσματα, ην Διασώζουσαν, όντως προσφυώς ονομάζομεν, ως σώσουσαν εκ θλίψεως, τους εν πίστει ταύτη προστρέχοντας: όθεν αεί δίδου, ημίν την σην βοήθειαν Αγνή, και της λαμπράς προστασίας σου, τας εκφάνσεις Άχραντε.

Ωδή ζ . Οι εκ της Ιουδαίας.

Ρώσι δέδωκας Κόρη, γυναικί τη πασχούση, επιστασία σου: ούτω και νυν Παρθένε, ημών τας ασθενείας, Διασώζουσα ίασαι, και ευπράγιαν ημίν, παράσχου εν τω βίω.

Η ση χάρις Παρθένε, πανταχού απλουμένη, σώζει τους άπαντας: εντεύθεν οι τυχόντες, των ευεργετημάτων, Διασώζουσα σπεύδουσι, τω σω αγίω ναώ, αινούντές σου την δόξαν.

Γέρας εύρατο μέγα, την σεπτήν σου Εικόνα, η Πάτμος Δέσποινα: εντεύθεν καρπουμένη, ευνοίας σου τον πλούτον, τα πολλά σου θαυμάσια, ανακηρύττει αεί, φωναίς ευχαριστίας.

Εκ δεινής ανομβρίας, και παθών καταιγίδος, Θεοχαρίτωτε, και πάσης δυσπραγίας, και βλάβης και μανίας, και φθοράς ρύου πάντοτε, τους προσκυνούντας πιστώς, την θείαν Σου Εικόνα.

Ωδή η . Τον Βασιλέα.

Ρύσαί με Κόρη, θανατηφόρου κακίας, ως διέσωσας βεβαίου εκ θανάτου, τους τη ση Εικόνη, εν πίστει προσπεσόντας.

Αϋλω όψει, ως ορωμένη παρέχεις, τα αιτήματα τοις σε παρακαλούσι, ούτω καμοί δίδου, βοήθειαν εξ ύψους.

Σώματος κόρας, ως εξιάσω Παρθένε, ούτως άνοιξον το όμμα της ψυχής μου, ίνα το φως ίδω, των θείων προσταγμάτων.

Ισχύν παράσχου, τοις ασθενέσι Παρθένε, και ανάψυξιν τοις καταπονουμένοις, πίστει εξαιτούσι, την θείαν αρωγήν σου.

Ωδή θ . Κυρίως Θεοτόκον.

Μη παύση εφορώσα, ταύτην σου την νήσον, την κεκτημένην την θείαν Εικόνα σου, ως ασφαλές καταφύγιον, Διασώζουσα.

Ομβρίζεις καθ’ εκάστην, της σης ευσπλαγχνίας, οία νεφέλης ζωής δρόσον άϋλον, τοις καταφεύγουσι Κόρη, τη ση χρηστότητι.

Υφέρποντα δολίως, καθ’ ημών τον όφιν, τον πονηρόν Διασώζουσα σύντριψον, και εν ειρήνη τον βίον, ημών συντήρησον.

Υμνούμεν κατά χρέος, Κεχαριτωμένη, την προς ημάς απροσμέτρητον χάριν σου, ην μη ελίπης διδόναι, ημίν εκάστοτε.

Το Άξιον εστί και τα μεγαλυνάρια.

Χαίρει κεκτημένη ως θησαυρόν, η Πάτμος Παρθένε, την Εικόνα σου την σεπτήν, εξ ης η σωτηρία, λαμβάνοντες πλουσίαν, ταύτην καλούμεν Δέσποινα, Διασώζουσαν.

Πάλαι εχαρίτωσας θαυμαστώς, τη επισκιάσει, των αϋλων σου δωρεών, Κεχαριτωμένη, την θείαν σου Εικόνι, και άφεσιν πταισμάτων, πάσιν εξαίτησαι.

Σώζεις τους τελούντας εν χαλεποίς, κινδύνοις Παρθένε, και λυτρούσαι πικρών παθών, και χαράν παρέχεις, και πάσαν θείαν δόσιν, τοις δε δοξολογούσιν, ω Διασώζουσα.

Πανταχού η χάρις της ιεράς, Εικόνος σου Κόρη, εξελήλυθεν θαυμαστώς, και πάσι παρέχει, τοις πέλλα και τοις πόρρω, χαράν και σωτηρίαν, ω Διασώζουσα.

Χείρα βοηθείας δίδου ημίν, λύσιν ανομβρίας, ευφορίαν δε εν τη γη, και ζωής αμέμπτου, ειρήνην τε και κτήσιν, τοις πίστει προσιούσί σοι, Διασώζουσα.

Δέσποινα και μήτηρ του Λυτρωτού...

Πάσαι των Αγγέλων...

Και Απόλυσις, μεθ’ ην το εξής: Ήχος β . Ότε εκ του ξύλου.

Πάντας τους προσπίπτοντας πιστώς, τη ση Θεοτόκε Εικόνι, και προσκυνούντας αυτήν, σκέπε και διάσωζε, εκ πάσης θλίψεως, και παθών κατάστρεψον, τον σάλον Παρθένε, άπασι παρέχουσα, χάριν σωτήριον: συ γαρ σωτηρία και σκέπη, ώφθης αληθώς ημίν Κόρη: όθεν Διασώζουσαν καλούμέν σε.

Δέσποινα πρόσδεξαι...

Την πάσαν ελπίδα μου...

Δίστιχον.

Σωτηρίαν βράβευσον τω Γερασίμω

πιστώς Διασώζουσα σε ανυμνούντι.

Έτερον.

Και Ιερεμίαν φύλαττε εκ κινδύνων

επιστατούντα προθύμως τον Ναόν σου.

Απρίλιος 1969

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2009/07/blog-post\_22.html